**Ny CD lærer børn at turde være sig selv**

**Gratis releasekoncert i Kulturhuset Islands Brygge d. 9. juni.**

Børn er født med evnen til at mærke sig selv og hvem de inderst inde. I en verden hvor spilkonsoller, 24-timers tv og internettet dagligt leverer en lind informationsstrøm, kan børns balance rykkes, og de kan opleve at føle sig stressede og forkerte. På Ea Philippa nye børne CD Hjertelys, indbydes børnene på en magisk rejse, hvor hverdagens stress og forventninger ikke eksisterer.

Hjertelys er en CD, der går et lag dybere end konventionelle børneudgivelser, fordi Ea Philippas univers ikke bare underholder med sange og fortælling, men giver børnene nogle unikke redskaber til at turde at være den de er inderst inde, finde ro og lytte til deres indre stemme - deres "hjertes stemme" .

Undervejs i musikfortællingen møder vi Drømmevæveren, som skaber alle børns drømme på sin drømmevæv.

Vi møder også den mystiske troldmand Jaben De Gaben De Gritten Guderut, der kommer fra den dystre, bevogtede by Valaking, og Tåresamlersken som hjælper og styrker børn, når de er kede af det.

CD'en udkommer den 9 juni, og i den forbindelse spiller Ea Philippa og percussionisten Tira Skamby releasekoncert i Kulturhuset Islands Brygge på udgivelsesdatoen kl. 15.00. Entreen er gratis, men der et begrænset antal billetter. Få en billet ved tilmelding på www.eaphilippa.dk

Efter koncerten er der releasereception med mulighed for at købe eventyrlige børnedrinks i baren og få signeret sin CD, der sælges til særpris denne dag.

For yderligere oplysninger, og booking af interviews kontakt venligst:

Ea Philippa

kontakt@eaphilippa.dk

tlf: 61662622

<http://www.eaphilippa.dk>

<http://www.facebook.com/eaphilippa>